ফরমালিনের বিষ রাজনীতিতে, না-কি রাজনীতির বিষই ফরমালিনে প্রবেশ করে ফরমালিন আরো বিষাক্ত হয়েছে এটা নিয়ে মানুষের মনে কেমন যেন এক প্রকার আসঙ্কা সৃষ্টি হয়েছে। আমাদের দেশের মহান সম্মানিত দরদী, শান্ত-ভদ্র, উপকারী এবং মহান হৃদয়ের নেতা-নেত্রীরা এখন রাজনীতির নামে এক নোংরা খেলায় আমাদের মত সাধারণ জনতাকে রাজনীতির ফরমালিনে বিষাক্ত করে প্রতিদিনই মৃত্যুর দ্বারপ্রান্তে নিয়ে যাচ্ছে। আর এর প্রেক্ষিতেই দেশের প্রত্যকটি মানুষ আজ প্রতিটি মুহুর্ত অতিবাহিত করছে ভয়, উৎকন্ঠা এবং হতাশায়। এছাড়া প্রতিদিন কত সংখ্যক মানুষ রাজনীতির বিষাক্ত ফরমালিনের বলি হয়ে মৃত্যুর কোলে ঢলে পড়ছে এবং গুম-অপহরণ হচ্ছে সে সকল বিষয়ে কারোরই খুব একটা অজানার কিছুই নেই।